フラウエンロープ
diu sînen kint ûf von des alten tôdes vluot.
ich binz diu gluot
dâ der alte fênix inne sich erjungen wolde.
ich binz des edelen tiuren pellicânus bluot,
und hân daz allez wol behuot.
Ich binz ein wurzenrîcher anger,
mîn bluomen die sint alle swanger,
ir saffes brehender smac vil gelwer varwe treit.
ei welch ein vlüzzic, zinsic bach
die bluomen mîn durchviuhtet, daz sie stên nâch wunsche in sprunge!
ich binz ein acker der den weize zîtic brâchte her.
dâ mit man spîset sich in gotes tougen.
ich drasch, ich muol, ich buoch linde und niht harte,
wan ich mit olei ez bestreich.